paragraph_text: Nakon Kapitulacije Italije oko 30 talijanskih pilota je s ovim avionima preletjelo na savezničku stranu, te je potom sudjelovalo u osiguranju savezničkih bombarderskih naleta. S obzirom na to da nije bilo moguće doći do rezervnih dijelova koji su se proizvodili u tvornicama na sjeveru Italije, s vremenom su ti piloti dobili avione američke i britanske proizvodnje. Veći broj preostalih zrakoplova letio je u zračnim snagama Talijanske Socijalne Republike, nastavivši djelovati na strani Osovine.